
รายงานการประชุมสภาองค์การบริหารส่วนตำบลตลิ่งชันครั้งแรก
ประจำปี พ.ศ.๒๕65
วันที่ 3 เดือน มกราคม พ.ศ.๒๕65
ณ ห้องประชุมสภาองค์การบริหารส่วนตำบลตลิ่งชัน
.....................................
เปิดประชุม เวลา 09.00 น.

เรื่อง ก่อนระเบียบวาระ	-ปลัดองค์การบริหารส่วนตำบลตลิ่งชัน กล่าวเรียนเชิญนายอำเภอท่าศาลา(นายวีระพรรณ สุขะวัลลิ) จุดธูปเทียนบูชาพระรัตนตรัย
-ปลัดองค์การบริหารส่วนตำบลตลิ่งชันในฐานะเลขานุการสภาองค์การบริหารส่วนตำบลตลิ่งชันชั่วคราว อ่านประกาศอำเภอ
ท่าศาลาเรื่องเรียกประชุมสภาองค์การบริหารส่วนตำบลตลิ่งชัน
ครั้งแรก

ประกาศอำเภอท่าศาลา
เรื่อง กำหนดประชุมสภาองค์การบริหารส่วนตำบลตลิ่งชัน ครั้งแรก
..................................

ตามที่คณะรัฐมนตรีได้มีมติเห็นสมควรให้มีการเลือกตั้งสมาชิกสภาท้องถิ่นและผู้บริหารท้องถิ่นขององค์การบริหารส่วนตำบล และคณะกรรมการการเลือกได้มีประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล เมื่อวันที่ 1 ตุลาคม 254 ต่อมาผู้อำนวยการการเลือกตั้งประจำจังหวัดนครศรีธรรมราชได้เห็นชอบให้ผู้อำนวยการการเลือกตั้งประจำองค์การบริหารส่วนตำบลตลิ่งชัน ประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ในวันอาทิตย์ที่ 28 พฤศจิกายน 2564 และการจัดการเลือกตั้งดังกล่าวได้เสร็จสิ้นไปแล้ว  นั้น

บัดนี้ คณะกรรมการการเลือกตั้งได้ประกาศผลการเลือกตั้งสมาชิกสภาองค์การบริหารส่วนตำบลตลิ่งชัน ครบตามจำนวนแล้ว เมื่อวันที่ 21 ธันวาคม ๒๕64 อาศัยอำนาจตามความในมาตรา ๕๓ วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง (ฉบับที่ 7) พ.ศ.๒๕6๒ และข้อ 6 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554 กำหนดประชุมสภาองค์การบริหารส่วนตำบลตลิ่งชันครั้งแรก ในวันที่ 3 มกราคม 2565 ตั้งแต่เวลา 09.00 น. เป็นต้นไป ณ ห้องประชุมสภาองค์การบริหารส่วนตำบลตลิ่งชัน องค์การบริหารส่วนตำบลตลิ่งชัน อำเภอท่าศาลา จังหวัดนครศรีธรรมราช

		จึงประกาศให้ทราบโดยทั่วกัน

					ประกาศ ณ วันที่ ๒8 ธันวาคม พ.ศ.๒๕64

วีระพรรณ สุขะวัลลิ
(นายวีระพรรณ สุขะวัลลิ)
นายอำเภอท่าศาลา

-ปลัดองค์การบริหารส่วนตำบล เลขานุการสภาองค์การบริหารส่วนตำบลชั่วคราว เรียนเชิญนายอำเภอท่าศาลากล่าวเปิดประชุมสภาองค์การบริหารส่วนตำบลตลิ่งชันครั้งแรก

นายวีระพรรณ สุขขะวัลลิ	-นายอำเภอท่าศาลาได้กล่าวเปิดประชุมสภาองค์การบริหารส่วน             
  นายอำเภอท่าศาลา		ตำบลตลิ่งชันครั้งแรกดังนี้
ท่านนายกองค์การบริหารส่วนตำบล ท่านสมาชิกสภาองค์การบริหารส่วนตำบลผู้ทรงเกียรติ
กระผมรู้สึกยินดีและเป็นเกียรติอย่างยิ่ง ที่ได้มาเปิดประชุมสภาองค์การบริหารส่วนตำบลตลิ่งชันครั้งแรกในวันนี้และถือโอกาสแสดงความยินดีต่อท่านนายกองค์การบริหารส่วนตำบลตลิ่งชันและสมาชิกสภาองค์การบริหารส่วนตำบลตลิ่งชันทุกท่าน ที่ได้รับความไว้วางใจให้มาปฏิบัติหน้าที่อันทรงเกียรติในนามของประชาชนในท้องถิ่น ณ บัดนี้ท่านย่อมเป็นผู้แทนของปวงชนในองค์การบริหารส่วนท้องถิ่นขององค์การบริหารส่วนตำบลแล้วอย่างสมบูรณ์เพื่อปฏิบัติหน้าที่ทางนิติบัญญัติบริหารและการพัฒนาท้องถิ่นให้บรรลุผลตามเจตนารมณ์และหลักการปกครองตนเองของประชาชนในท้องถิ่น ซึ่งต้องปฏิบัติหน้าที่ตามความเห็นชอบของตนโดยบริสุทธิ์ใจไม่อยู่ในความผูกมัดแห่งอาณัติมอบหมายใด ๆ อันมีความหมายเป็นประจักษ์อยู่ในตัวแล้วว่า ในการปฏิบัติหน้าที่ให้ท่านตั้งมั่นอยู่ในความซื่อสัตย์สุจริตและยึดประโยชน์สุขของประชาชนเป็นเป้าหมายสำคัญในส่วนอำเภอเองพร้อมที่จะให้การสนับสนุนและกำกับดูแลเท่าที่จำเป็นตามกฎหมายบัญญัติ เพื่อให้ฝ่ายบริหารและฝ่ายสภาปฏิบัติงานไปโดยชอบตามครรลองแห่งบทบาทและหน้าที่ซึ่งกำหนดไว้ในกฎหมายและเหนือสิ่งอื่นใดท่านต้องปฏิบัติงานภายใต้เจตนารมณ์ในการปกครองตนเองและความต้องการของประชาชนในท้องถิ่นและประเทศชาติโดยส่วนรวม
บัดนี้ได้เวลาอันเป็นมลคลฤกษ์แล้ว ซึ่งในการประชุมสภาครั้งแรกตามกฎหมายสภาองค์การบริหารส่วนตำบลจะต้องจัดให้มีการเลือกประธานสภา รองประธานสภา เลขานุการสภาองค์การบริหารส่วนตำบลและเรื่องอื่น ๆ อันเกี่ยวกับกิจการสภาเพื่อให้การบริหารกิจการของสภาองค์การบริหารส่วนตำบลเป็นไปด้วยความเรียบร้อยและต่อเนื่อง ฉะนั้นอาศัยอำนาจตามความในมาตรา ๕๓ วรรคสองและมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม(ฉบับที่ 7) พ.ศ.๒๕62 กระผมขอเปิดการประชุมสภาองค์การบริหารส่วนตำบลตลิ่งชัน เพื่อดำเนินกิจการอันจำเป็นตามบทบัญญัติแห่งกฎหมายในการประชุมครั้งแรก ตลอดจนดำเนินการในเรื่องอื่นๆ ซึ่งเป็นกิจการขององค์การบริหารส่วนตำบลให้เป็นไปด้วยความเรียบร้อยสืบไป ณ บัดนี้ ขอขอบคุณ
-ปลัดองค์การบริหารส่วนตำบล เรียนเชิญสมาชิกสภาองค์การบริหารส่วนตำบลผู้มีอายุสูงสุดซึ่งอยู่ในที่ประชุมนั้น ทำหน้าที่ประธานสภาองค์การบริหารส่วนตำบลชั่วคราวเพื่อดำเนินการตามระเบียบต่อไป
	ปลัด อบต.			-ตามระเบียบกระทรวงมหาดไทยว่าด้วยข้อบังคับการประชุมสภา
เลขานุการสภาฯ	ท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๗
  (ชั่วคราว)	ในการประชุมสภาองค์การบริหารส่วนตำบลครั้งแรกให้ปลัด อบต.เป็นเลขานุการสภา อบต. ชั่วคราว เป็นผู้เชิญสมาชิกสภา อบต.ที่มีอายุสูงสุดซึ่งอยู่ในที่ประชุมสภา อบต. เป็นประธานสภา อบต.ชั่วคราว เพื่อทำหน้าที่เลือกประธานสภา อบต. และจากการตรวจสอบอายุของสมาชิกสภา อบต.ทั้ง 9 ท่านแล้วปรากฏว่า นายนิคม สุขพิทักษ์ สมาชิกสภา อบต.หมู่ที่ ๓ เป็นผู้มีอายุสูงสุดในที่ประชุมสภาแห่งนี้ จึงขอเรียนเชิญท่านนิคม สุขพิทักษ์ ขึ้นมาทำหน้าที่ประธานสภา อบต.ชั่วคราว เพื่อทำหน้าที่เลือกประธานสภา อบต.ต่อไป ขอกราบเรียนเชิญครับ



นายนิคม สุขพิทักษ์	-สวัสดีครับท่านสมาชิกสภาองค์การบริหารส่วนตำบลตลิ่งชันทุก
  ประธานสภาฯ	ท่าน ก่อนอื่นผมขอแสดงความยินดีกับสมาชิกสภาองค์การบริหาร
   (ชั่วคราว)	ส่วนตำบลซึ่งได้รับการเลือกมาเพื่อเข้ามาทำงานให้เกิดประโยชน์แก่ท้องถิ่นของเราทุกคน ผมในฐานะที่เป็นประธานสภาฯ ชั่วคราว ขอดำเนินการประชุมสภาองค์การบริหารส่วนตำบลตามระเบียบวาระต่อไป

ระเบียบวาระที่ ๑	เรื่องที่ประธานแจ้งให้ที่ประชุมทราบ
	-ไม่มี

ระเบียบวาระที่ ๒	เรื่องรับรองรายงานการประชุม
	-ไม่มี
ระเบียบวาระที่ 3	เรื่อง เพื่อทราบ
	- ไม่มี
ระเบียบวาระที่ 4	เรื่อง เพื่อพิจารณา	
4.๑ เรื่องการเลือกประธานสภาองค์การบริหารส่วนตำบลตลิ่งชัน

นายนิคม สุขพิทักษ์	-ขอเชิญปลัด อบต.เลขานุการสภาชั่วคราว ชี้แจงระเบียบในการ
 ประธานสภาฯ	เลือกประธานสภา อบต.ด้วยครับ
   (ชั่วคราว)

   ปลัด อบต.	-ตามระเบียบกระทรวงมหาดไทยว่าด้วยข้อบังคับการประชุมสภา
เลขานุการสภาฯ	ท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๘ 
   (ชั่วคราว)	วิธีเลือกประธานสภา อบต. ให้สมาชิกสภา อบต.แต่ละคนมีสิทธิเสนอชื่อสมาชิกสภา อบต.คนหนึ่งที่ตนเห็นว่าสมควรให้เป็นผู้ดำรงตำแหน่งประธานสภา อบต. การเสนอนั้นต้องมีสมาชิกสภา อบต.รับรองไม่น้อยกว่าสองคน โดยให้สมาชิกสภา อบต.แต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวนและให้สมาชิกสภา อบต.ลงคะแนนเลือกจากชื่อเหล่านั้นโดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานสภา อบต.ชั่วคราวประกาศคะแนนต่อที่ประชุมสภา อบต.ผู้ได้คะแนนสูงสุดเป็นผู้ได้รับเลือกถ้าได้คะแนนสูงสุดเท่ากันหลายคนให้เลือกตั้งใหม่เฉพาะคนที่ได้คะแนนเท่ากันโดยใช้วิธีเดิม แต่ถ้าผลการเลือกใหม่เท่ากันอีกให้ใช้วิธีจับฉลากเฉพาะผู้ที่ได้คะแนนสูงสุดเท่ากันและระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๑๔ ถ้ามีการเสนอชื่อผู้สมควรได้รับการแต่งตั้งเป็นประธานสภา อบต.เพียงหนึ่งคนให้ถือว่าผู้นั้นได้รับเลือก

นายนิคม สุขพิทักษ์	-ในลำดับต่อไปจะเป็นการเสนอชื่อสมาชิกสภา อบต.ที่สมควรให้
 ประธานสภาฯ	เป็นผู้ดำรงตำแหน่งประธานสภา อบต. การเสนอชื่อนั้นต้องมี
   (ชั่วคราว)	สมาชิกสภา อบต.รับรองไม่น้อยกว่าสองคน และหากมีการเสนอชื่อเพียงคนเดียวให้ถือว่าผู้นั้นได้รับเลือก ผู้ใดจะเสนอใครขอเชิญครับ

นายพิเชฐ นาคนวล	-กระผม นายพิเชฐ นาคนวล สมาชิกสภา อบต.หมู่ที่ 2
 	ขอเสนอ นายนิคม สุขพิทักษ์ สมาชิกสภา อบต.หมู่ที่ 3
 เป็นประธานสภา อบต.ตลิ่งชัน ครับ
ประธานสภาฯ ชั่วคราว	-ขอผู้รับรองด้วยครับ
นางอุไร พูดดี	-ดิฉัน นางอุไร พูดดี  สมาชิกสภา อบต.หมู่ที่ 6 ขอรับรองคะ
นางสาวชลิตา เจริญพานิช	-ดิฉัน นางสาวชลิตา เจริญพานิช  สมาชิกสภา อบต.หมู่ที่ 9 
ขอรับรองคะ
ประธานสภาฯชั่วคราว	-มีสมาชิกสภา อบต.ท่านใดจะเสนอใครอีกขอเชิญครับ หากไม่มีสมาชิกสภา อบต.ท่านใดเสนอใครอีกก็เป็นอันว่ามีผู้ได้รับการเสนอชื่อเพียงคนเดียวคือนายนิคม สุขพิทักษ์ จึงถือว่านายนิคม สุขพิทักษ์ เป็นผู้ได้รับเลือกให้เป็นประธานสภาองค์การบริหารส่วนตำบล
ตลิ่งชัน  การเลือกประธานสภาองค์การบริหารส่วนตำบลตลิ่งชัน ได้ดำเนินการเสร็จสิ้นแล้ว ผมในฐานะประธานสภาองค์การบริหารส่วนตำบลตลิ่งชันชั่วคราวจะได้รายงานผลการเลือกประธานสภาองค์การบริหารส่วนตำบลตลิ่งชันต่อนายอำเภอท่าศาลาเพื่อแต่งตั้งต่อไป

พักประชุม 10 นาที
เริ่มประชุมเวลา  10.20 น.

ประธานสภาฯชั่วคราว	-ท่านสมาชิกสภา อบต.ตลิ่งชันที่เคารพทุกท่านครับตามที่สภาฯ แห่งนี้ได้มีการเลือกประธานสภาองค์การบริหารส่วนตำบลไปแล้วนั้น บัดนี้นายอำเภอท่าศาลาได้มีคำสั่งแต่งตั้งประธานสภาองค์การบริหารส่วนตำบลตลิ่งชันเสร็จเรียบร้อยแล้ว ผมขออนุญาตอ่านคำสั่งอำเภอท่าศาลาให้ที่ประชุมได้ทราบดังนี้


คำสั่งอำเภอท่าศาลา
ที่  1/๒๕65
เรื่อง  แต่งตั้งประธานสภาองค์การบริหารส่วนตำบลตลิ่งชัน
............................................

ตามที่คณะกรรมการการเลือกตั้งได้มีประกาศกำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล เมื่อวันที่ 1 ตุลาคม 2564 ต่อมาผู้อำนวยการการเลือกตั้งประจำองค์การบริหารส่วนตำบลประกาศให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบล ในวันอาทิตย์ที่ 28 พฤศจิกายน 2564 และคณะกรรมการการเลือกตั้งได้ประกาศผลการเลือกตั้งสมาชิกสภาองค์การบริหารส่วนตำบล เมื่อวันที่ 21 ธันวาคม 2564 นายอำเภอท่าศาลา จึงได้กำหนดประชุมสภาองค์การบริหารส่วนตำบลตลิ่งชันครั้งแรก เมื่อวันที่ 3 มกราคม 2565  เพื่อให้ที่ประชุมเลือกผู้ดำรงตำแหน่งประธานสภาองค์การบริหารส่วนตำบลและรองประธานสภาองค์การบริหารส่วนตำบล นั้น
ในการประชุมสภาองค์การบริหารส่วนตำบลตลิ่งชันครั้งแรก เมื่อวันที่ 3 มกราคม 2565 ที่ประชุมได้มีมติเลือก นายนิคม สุขพิทักษ์ ให้ดำรงตำแหน่งประธานสภาองค์การบริหารส่วนตำบลตลิ่งชัน
ดังนั้น อาศัยอำนาจตามความในมาตรา 48 แห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 และข้อ 9 ของระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554  จึงแต่งตั้ง นายนิคม สุขพิทักษ์  ให้ดำรงตำแหน่งประธานสภาองค์การบริหารส่วนตำบลตลิ่งชัน อำเภอท่าศาลา จังหวัดนครศรีธรรมราช
ทั้งนี้ ตั้งแต่บัดนี้เป็นต้นไป
	สั่ง ณ วันที่ 3 มกราคม พ.ศ.2565

                                             วีระพรรณ สุขะวัลลิ
                                          (นายวีระพรรณ สุขะวัลลิ)
                                              นายอำเภอท่าศาลา

ประธานสภาฯชั่วคราว	-ท่านสมาชิกสภา อบต.ตลิ่งชัน ที่เคารพทุกท่านครับบัดนี้บทบาทหน้าที่ของกระผมในฐานะประธานสภาองค์การบริหารส่วนตำบลชั่วคราวได้เสร็จสิ้นลงแล้ว ผมต้องขอขอบคุณสมาชิกสภา อบต.ทุกท่านที่ได้ให้ความร่วมมือในการปฏิบัติหน้าที่ของผมเป็นอย่างดี ต่อไปผมขอเชิญประธานสภาองค์การบริหารส่วนตำบลตลิ่งชันที่ได้รับการเลือกและแต่งตั้งขึ้นมาทำหน้าที่ประธานสภาองค์การบริหารส่วนตำบลและดำเนินการประชุมตามระเบียบวาระต่อไป

ประธานสภาฯ ชั่วคราว	-ท่านนายกองค์การบริหารส่วนตำบลและท่านสมาชิกสภาองค์การบริหารส่วนตำบลตลิ่งชันที่เคารพทุกท่านครับ บัดนี้บทบาทหน้าที่ของกระผมในฐานะประธานสภาองค์การบริหารส่วนตำบลชั่วคราวได้เสร็จสิ้นลงแล้ว ผมต้องขอขอบพระคุณท่านสมาชิกสภา อบต.ทุกท่านที่ได้ให้ความร่วมมือในการปฏิบัติหน้าที่ของผมเป็นอย่างดี ต่อไปผมขออนุญาตทำหน้าที่ประธานสภาฯ  เพื่อดำเนินการประชุมตามระเบียบวาระต่อไป

	๔.2 เรื่องการเลือกรองประธานสภาองค์การบริหารส่วนตำบล
  ประธานฯ	-ต่อไปจะเป็นการเลือกรองประธานสภาองค์การบริหารส่วนตำบล ขอเชิญ ปลัด อบต.เลขานุการสภา อบต.ชั่วคราว ได้ชี้แจงระเบียบด้วยครับ

   ปลัด อบต.	-วิธีเลือกรองประธานสภา อบต.ให้สมาชิกสภา อบต.แต่ละคนมี
เลขานุการสภา อบต.	สิทธิเสนอชื่อสมาชิกสภา อบต.คนหนึ่งที่ตนเห็นควรให้เป็นผู้ดำรง
   ชั่วคราว	ตำแหน่งรองประธานสภา อบต. คำเสนอนั้นต้องมีสมาชิกสภา อบต.รับรองไม่น้อยกว่าสองคนชื่อที่เสนอไม่จำกัดจำนวนและให้สมาชิกสภา อบต.ลงคะแนนเลือกจากชื่อเหล่านั้นโดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานสภา อบต.ประกาศคะแนนต่อที่ประชุมสภา อบต.ผู้ได้คะแนนสูงสุดเป็นผู้ได้รับเลือกถ้าได้คะแนนสูงสุดเท่ากันหลายคนให้เลือกใหม่เฉพาะคนที่ได้คะแนนเท่ากันโดยใช้วิธีเดิม แต่หากได้มีการเลือกใหม่เท่ากันอีกให้ใช้วิธีจับฉลาก แต่ถ้ามีการเสนอชื่อผู้สมควรได้รับการแต่งตั้งเป็นรองประธานสภา อบต.เพียงหนึ่งคนให้ถือว่าผู้นั้นได้รับเลือก
ประธาน	-ต่อไปจะเป็นการเลือกรองประธานสภาองค์การบริหารส่วนตำบล
ขอเชิญท่านสมาชิกสภา อบต.เสนอชื่อผู้ที่เห็นสมควรครับ
นางฉัตรวดี ศรีรัตน์	-ดิฉัน นางฉัตรวดี ศรีรัตน์ สมาชิกสภา อบต.หมู่ที่ 1 
ขอเสนอชื่อ นายพิเชฐ นาคนวล สมาชิกสภา อบต.หมู่ที่ ๒
 เป็นรองประธานสภาองค์การบริหารส่วนตำบลตลิ่งชันคะ
ประธาน	-ขอผู้รับรองด้วยครับ
นายไสว นาคัน	- กระผมนายไสว นาคัน สมาชิกสภา อบต. หมู่ที่ ๔ ขอรับรองครับ
นายสำเริง เปาะทองคำ	-  กระผมนายสำเริง เปาะทองคำ สมาชิกสภา อบต.หมู่ที่ 7
 ขอรับรองครับ

ประธาน	-มีสมาชิกสภา อบต.ท่านใดจะเสนอใครอีกขอเชิญครับ หากไม่มีการเสนอชื่ออีกก็เป็นอันว่ามีผู้ได้รับการเสนอชื่อเพียงคนเดียว คือ นายพิเชฐ นาคนวล  จึงถือว่า นายพิเชฐ นาคนวล เป็นผู้ได้รับเลือกให้เป็นรองประธานสภาองค์การบริหารส่วนตำบลตลิ่งชัน

	๔.3 เรื่อง การเลือกเลขานุการสภาองค์การบริหารส่วนตำบล
ประธาน	-ขอเชิญปลัด อบต.เลขานุการสภา อบต.ชั่วคราว ได้ชี้แจงระเบียบด้วยครับ
ปลัด อบต.	-สำหรับการเลือกเลขานุการสภาองค์การบริหารส่วนตำบล พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง(ฉบับที่ 7) พ.ศ.๒๕6๒ มาตรา ๕๗ ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภาองค์การบริหารส่วนตำบล ทั้งนี้ให้คำนึงถึงความรู้ความสามารถอันจะเป็นประโยชน์ต่อสภาองค์การบริหารส่วนตำบลให้วิธีการเลือกเช่นเดียวกับการเลือกรองประธานสภาองค์การบริหารส่วนตำบลซึ่งได้ชี้แจงให้ทราบแล้ว
ประธาน	-ต่อไปเป็นการเลือกเลขานุการสภา อบต.ขอเชิญท่านสมาชิกสภา อบต. ได้เสนอชื่อผู้สมควรได้รับการคัดเลือกเป็นเลขานุการสภาองค์การบริหารส่วนตำบลตลิ่งชันครับ
นายพิเชฐ นาคนวล	-กระผม นายพิเชฐ นาคนวล สมาชิกสภา อบต. หมู่ที่ 2
 ขอเสนอชื่อ นายอภิรักษ์ ไพบูลย์ ปลัดองค์การบริหารส่วนตำบล
เป็นเลขานุการสภาองค์การบริหารส่วนตำบลตลิ่งชันครับ
ประธาน	-ขอผู้รับรองด้วยครับ
นายไสว นาคัน	- กระผม นายไสว นาคัน สมาชิกสภา อบต. หมู่ที่ ๔ ขอรับรองครับ
นางอุไร พูดดี	- ดิฉัน นางอุไร พูดดี  สมาชิกสภา อบต.หมู่ที่ 6 ขอรับรองคะ
ประธาน	-มีสมาชิกสภา อบต. ท่านใดจะเสนอใครเป็นเลขานุการสภา อบต.อีกขอเชิญครับ หากไม่มีก็เป็นอันว่ามีผู้ได้รับการเสนอชื่อเพียงคนเดียวคือ นายอภิรักษ์ ไพบูลย์ ปลัดองค์การบริหารส่วนตำบล จึงถือว่านายอภิรักษ์ ไพบูลย์ ปลัดองค์การบริหารส่วนตำบลเป็นผู้ได้รับเลือกให้เป็นเลขานุการสภาองค์การบริหารส่วนตำบลตลิ่งชัน


4.4 การกำหนดสมัยสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นกำหนดกี่วัน

ประธาน	-ขอเชิญปลัด อบต. ได้ชี้แจงระเบียบกฎหมายด้วยครับ
ปลัด อบต.	-ตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติม(ฉบับที่ 7) พ.ศ.๒๕6๒ มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด วรรคท้ายบัญญัติว่า สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ ประกอบระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๑๑  เมื่อมีประธานสภาองค์การบริหารส่วนตำบลแล้วให้ประธานสภาองค์การบริหารส่วนตำบลเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่นนำปรึกษาในที่ประชุมสภาองค์การบริหารส่วนตำบลเกี่ยวกับการประชุมสมัยสามัญ ดังนี้ (3) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน 
		ข้อเท็จจริงปรากฏว่า สภาองค์การบริหารส่วนตำบลตลิ่งชัน(ชุดเดิม) ได้กำหนดวันเริ่มสมัยประชุมสามัญ สมัยแรก ประจำปี 2565 ไว้แล้ว คือเริ่มตั้งแต่วันที่      กุมภาพันธ์ 2565 มีกำหนด 15 วัน ประธานสภาองค์การบริหารส่วนตำบล ยังมิได้เรียกประชุมสมัยประชุมสามัญประจำปี พ.ศ.2565 สมัยแรก โดยบทบัญญัติแห่งพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง(ฉบับที่ 7) พ.ศ.2562 มาตรา 53 วรรคแรก มีวัตถุประสงค์ที่จะให้มีสมัยประชุมสามัญขององค์การบริหารส่วนตำบลจำนวนสองถึงสี่สมัยในหนึ่งปี เพื่อให้สภาองค์การบริหารส่วนตำบลทำการประชุมตามสมัยสามัญดังกล่าวเพื่อพิจารณาหรือดำเนินการตามอำนาจหน้าที่ตามที่กฎหมายกำหนด ดังนั้น สภาองค์การบริหารส่วนตำบลที่ได้รับการเลือกตั้งใหม่สามารถกำหนดวันเริ่มสมัยประชุมสามัญ ประจำปี พ.ศ. 2565 ได้สองสมัยหรือหลายสมัยแต่ต้องไม่เกินสี่สมัย และวันเริ่มประชุมสมัยสามัญประจำปีสมัยแรกของปี พ.ศ.2566 และมีกำหนดกี่วัน
ประธาน	- ขอให้สมาชิกสภา อบต.กำหนด ว่าการประชุมสมัยสามัญประจำปี พ.ศ.2565 มีกี่สมัย แต่ละสมัยจะเริ่มเมื่อใด แต่ละสมัยมีกำหนดกี่วัน กับให้กำหนดวันเริ่มประชุมสมัยประชุมสามัญประจำปี พ.ศ.2566 สมัยแรกและมีกำหนดกี่วัน ขอเชิญครับ
นายพิเชฐ นาคนวล	-เรียนท่านประธานสภา อบต.ที่เคารพ กระผมนายพิเชฐ นาคนวล สมาชิกสภา อบต.หมู่ที่ ๒ ขอเสนอกำหนดสมัยประชุมสามัญประจำปี ๒๕6๕ มีกำหนดจำนวน  3 สมัย ดังนี้
	- สมัยแรก เริ่มวันที่ 17-31 มกราคม 2565 มีกำหนด 15 วัน
	- สมัยที่สอง เริ่มวันที่ 16-30 มีนาคม 2565 มีกำหนด 15 วัน
	- สมัยที่สาม เริ่มวันที่ 15-29 สิงหาคม 2565 มีกำหนด 15 วัน
- สมัยที่สี่ เริ่มวันที่ 13-27 ธันวาคม 2565 มีกำหนด 15 วัน
และการประชุมสมัยประชุมสามัญประจำปี พ.ศ.2566 สมัยแรก เริ่มวันที่ 13-27 กุมภาพันธ์ 2566 มีกำหนด 15 วัน
ประธานสภาฯ	-ขอผู้รับรองด้วยครับ
นายไสว นาคัน	-กระผมนายไสว นาคัน สมาชิกสภา อบต.หมู่ที่ 4 ขอรับรองครับ
นางอุไร พูดดี	-ดิฉัน นางอุไร พูดดี สมาชิกสภา อบต.หมู่ที่ 6 ขอรับรองคะ
ประธาน	-มีสมาชิกท่านใดจะเสนอเป็นอย่างอื่นขอเชิญครับ ถ้าไม่มีผมขอมติที่ประชุมด้วยครับ
มติที่ประชุม	-ที่ประชุมมีมติเป็นเอกฉันท์กำหนดสมัยประชุมสามัญกำหนดสมัยประชุมสามัญประจำปี ๒๕6๕  มีกำหนดจำนวน  3 สมัย ดังนี้
	- สมัยแรก เริ่มวันที่ 17-31 มกราคม 2565 มีกำหนด 15 วัน
	- สมัยที่สอง เริ่มวันที่ 16-30 มีนาคม 2565 มีกำหนด 15 วัน
	- สมัยที่สาม เริ่มวันที่ 15-29 สิงหาคม 2565 มีกำหนด 15 วัน
- สมัยที่สี่ เริ่มวันที่ 13-27 ธันวาคม 2565 มีกำหนด 15 วัน
และการประชุมสมัยสามัญประจำปี พ.ศ.2566 สมัยแรก เริ่มวันที่ 13-27 กุมภาพันธ์ 2566 มีกำหนด 15 วัน

	๔.5 เรื่อง การเลือกคณะกรรมการตรวจรายงานการประชุม
ประธานสภาฯ	-ขอเชิญปลัด อบต.เลขานุการสภา อบต.ชั่วคราว ได้ชี้แจงระเบียบและวิธีการเลือกด้วยครับ
ปลัด อบต.	ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง(ฉบับที่ ๒) พ.ศ.๒๕๕๔ ข้อ ๑๐๕(๒) สภาองค์การบริหารส่วนตำบลมีอำนาจเลือกสมาชิกสภา อบต.เป็นคณะกรรมการตรวจรายงานการประชุม มีจำนวนไม่น้อยกว่าสามแต่ไม่เกินเจ็ดคน ทำหน้าที่ในการตรวจสอบรายงานการประชุมสภาองค์การบริหารส่วนตำบลได้ตรวจดูก่อนเวลาประชุมเพื่อให้สภาองค์การบริหารส่วนตำบลรับรองรายงานการประชุมนั้น
	ข้อ ๑๐๗ วิธีการเลือกคณะกรรมการตรวจรายงานการประชุมให้สมาชิกสภา อบต.เป็นผู้เสนอชื่อสมาชิกสภา อบต.และต้องมีสมาชิกสภา อบต.รับรองไม่น้อยกว่าสองคน การเสนอชื่อให้เสนอได้โดยไม่จำกัดจำนวนและให้สมาชิกสภา อบต.เลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอคนละหนึ่งชื่อ
ประธาน	-ขอเชิญสมาชิกสภา อบต.เสนอว่าจะให้มีจำนวนคณะกรรมการตรวจรายงานการประชุมกี่คน ขอเชิญเสนอครับ
นายพิเชฐ นาคนวล	-กราบเรียนประธานสภาที่เคารพ กระผมนายพิเชฐ นาคนวล สมาชิกสภา อบต.หมู่ที่ ๒ ขอเสนอให้มีคณะกรรมการตรวจรายงานการประชุมจำนวน ๓ คนครับ
ประธาน	-มีใครจะเสนอเป็นอย่างอื่นอีก ขอเชิญครับ ถ้าไม่มีถือว่าที่ประชุมเสนอให้มีคณะกรรมการตรวจรายงานการประชุมจำนวน ๓ คน
ประธาน	-ต่อไปจะเป็นการเลือกคณะกรรมการตรวจรายงานการประชุม ใครจะเสนอสมาชิกสภา อบต.ท่านใดขอเชิญครับ
นางฉัตรวดี ศรีรัตน์	-ดิฉัน นางฉัตรวดี ศรีรัตน์ สมาชิกสภา อบต.หมู่ที่ 1
 ขอเสนอ นายพิเชฐ นาคนวล สมาชิกสภา อบต.หมู่ที่ 2 คะ
ประธาน	-ขอผู้รับรองด้วยครับ
นายสำเริง เปาะทองคำ	-กระผมนายสำเริง เปาะทองคำ สมาชิกสภา อบต.หมู่ที่ 7
 ขอรับรองครับ
นายธีรพงค์ นุ่นช่วย	-กระผมนายธีรพงค์ นุ่นช่วย สมาชิกสภา อบต.หมู่ที่ ๕ 
ขอรับรองครับ
ประธาน	-มีใครจะเสนอใครอีกขอเชิญครับ
นายพิเชฐ นาคนวล	-กระผมนายพิเชฐ นาคนวล สมาชิกสภา อบต.หมู่ที่ ๒ 
ขอเสนอนางอุไร พูดดี สมาชิกสภา อบต.หมู่ที่ 6
 เป็นคณะกรรมการตรวจรายงานการประชุมครับ
ประธาน	-ขอผู้รับรองด้วยครับ
นางสาวชลิตา เจริญพานิช	-ดิฉันนางสาวชลิตา เจริญพานิช สมาชิกสภา อบต.หมู่ที่ 9
 ขอรับรองคะ
นายเสรีพันธ์ ช่วยชัย	-กระผมนายเสรีพันธ์ ช่วยชัย สมาชิกสภา อบต.หมู่ที่ 8
 ขอรับรองครับ
ประธาน	-มีใครจะเสนอใครอีกขอเชิญครับ
นางอุไร พูดดี	-ดิฉันนางอุไร พูดดี สมาชิกสภา อบต.หมู่ที่ 6
ขอเสนอนางฉัตรวดี ศรีรัตน์ สมาชิกสภา อบต.หมู่ที่ 1
เป็นคณะกรรมการตรวจรายงานการประชุมคะ
ประธาน	-ขอผู้รับรองด้วยครับ
นายไสว นาคัน	-กระผมไสว นาคัน สมาชิกสภา อบต.หมู่ที่ 4 ขอรับรองครับ
นายสำเริง เปาะทองคำ	-กระผมนายสำเริง เปาะทองคำ สมาชิกสภา อบต.หมู่ที่ 7 
ขอรับรองครับ
ประธาน	-มีใครจะเสนอใครอีกขอเชิญครับ ถ้าไม่มีเป็นอันว่าที่ประชุมเสนอชื่อผู้สมควรเป็นคณะกรรมการตรวจรายงานการประชุมจำนวน ๓ คน พอดีเท่ากับจำนวนที่เสนอ จึงถือได้ว่าที่ประชุมได้เลือกคณะกรรมการตรวจรายงานการประชุมจำนวน ๓ คน คือ
1. นายพิเชฐ นาคนวล ส.อบต.หมู่ที่ 2
2. นางอุไร พูดดี  ส.อบต.หมู่ที่ 6
3. นางฉัตรวดี ศรีรัตน์ ส.อบต.หมู่ที่ 1

ระเบียบวาระที่ ๕	เรื่องอื่นๆ
· ไม่มี

ปิดประชุม  เวลา  11.๔๕  น.

                             จดบันทึกการประชุม
  อภิรักษ์  ไพบูลย์                                                                 
        (นายอภิรักษ์  ไพบูลย์)                                            
      เลขานุการสภาองค์การบริหารส่วนตำบลตลิ่งชัน               
                                                   รับรองรายงานการประชุม                                     
	                                   นิคม สุขพิทักษ์
                                                                                      (นายนิคม สุขพิทักษ์)
                   ประธานสภาองค์การบริหารส่วนตำบลตลิ่งชัน
